****

# **REPUBLIKA HRVATSKA**

# **KARLOVAČKA ŽUPANIJA**

**GRAD DUGA RESA**

GRADONAČELNIK

KLASA: 230-01/16-01/01

URBROJ: 2133/03-02/06-16-

Duga Resa, 11. siječnja 2016.

Temeljem članka 26. Uredbe o kriterijima, mjerilima i postupcima financiranja i ugovaranja programa i projekta od interesa za opće dobro koje provode udruge (NN 26/15), članka 60. Statuta Grada Duga Rese (Službeni glasnik Grada Duga Rese br. 02/13) i članka 17. Pravilnika o financiranju programa i projekata od interesa za opće dobro koje provode udruge (Službeni glasnik Grada Duge Rese broj 5/15) gradonačelnik Grada Duga Rese dana 11. siječnja 2016. godine donosi

**Zaključak o osnivanju Povjerenstva za pripremu i provedbu natječaja za financiranje programa/projekata za opće dobro koje provode udruge**

I.

U Povjerenstvo za pripremu i provedbu natječaja za financiranje programa/projekata za opće dobro koje provode udruge (u daljnjem tekstu: Povjerenstvo) imenuju se:

1. Dijana Jurčević, predsjednica Povjerenstva
2. Ines Letica Žaja, član Povjerenstva
3. Mihael Dujam, član Povjerenstva

II.

Zadaće Povjerenstva su:

* predlaganje prioriteta, uvjeta, kriterija i programskih područja natječaja za financiranje projekata/programa udruga
* predlaže natječajnu dokumentaciju
* praćenje tijeka javnog objavljivanja i provedbe natječaja za dodjelu fin.sredstava programima/projektima udruga
* utvrditi prijedlog sastava ocjenjivačkog povjerenstva za ocjenu projekta i programa
* razmotriti ocjene programa/projekata te prijedloge za financiranje na temelju kriterija iz natječaja
* komunicirati pisanim putem s prijaviteljima u vezi zahtjeva za dodatnim pojašnjenjima natječajne dokumentacije
* provjeravanje ispunjavanja propisanih uvjeta natječaja
* temeljem provedene ocjene prijava, izraditi privremenu rang-listu s popisom prijava, dodijeljenim bodovima, obrazloženjima ocjena sukladno dodijeljenim bodovima i maksimalnim iznosima koji se mogu dodijeliti tijekom provedbe programa/projekata
* utvrditi prijedlog odluke o financiranju projekata/programa udruga
* organizirati stručno praćenje provedbe projekata financiranih na temelju natječaja
* priprema izvještaje o provedbi i rezultatima natječaja Uredu za udruge Vlade RH

III.

Članovi Povjerenstva potpisuju Izjavu o nepristranosti i povjerljivosti.

IV.

Ovaj Zaključak stupa na snagu sljedećeg dana od dana donošenja, a objaviti će se u Službenom glasniku Grada Duga Rese.

 **GRADONAČELNIK**:

Ivan Baršić, ing. stroj., v.r.